cyanic-selkie/wikianc huggingface dataset:
জমিয়ত উলামায়ে হিন্দ
লিগ্যাল সেল ইনস্টিটিউট
লিগ্যাল সেল ইনস্টিটিউটের প্রধান গুলজার আজমি বলেন, “সন্ত্রাসীদের ফাঁসি দিলে আমাদের কোনো সমস্যা নেই, কিন্তু আমাদেরকে কষ্ট দেয় তখন যখন নিরপরাধ মানুষের নামে মিথ্যা সন্ত্রাসবাদী মামলা করা হয়।” সাম্প্রতিক সময়ে ইনস্টিটিউট ২০২১ সালের জুলাই মাসে সন্ত্রাসবিরোধী স্কোয়াড কর্তৃক গ্রেফতার হওয়া সন্ত্রাসী কর্মকাণ্ডের দায়ে অভিযুক্ত দুই ব্যক্তিকে সাহায্য করছে বলে জানা গেছে। আরশাদ মাদানি এই মামলার বিষয়ে বলেন, “মুসলিম যুবকদের জীবন ধ্বংস করার জন্য সন্ত্রাসকে অস্ত্র হিসেবে ব্যবহার করার প্রক্রিয়া অব্যাহত রয়েছে। নিরীহ মুসলমানদের সম্মানজনক মুক্তি না হওয়া পর্যন্ত আইনি লড়াই অব্যাহত থাকবে।” ২০২১ সালের জুনে উমর গৌতমকে বেআইনিভাবে ধর্মান্তরকরণের অভিযোগে গ্রেফতার করা হয়, যিনি ২০২২ সালের ফেব্রুয়ারিতে মুক্তি পান। জমিয়ত তার মুক্তিতে আইনি সহায়তা প্রদান করেছে।
প্রকাশনা বিভাগ
থাম্ব|[[ভারত|ভারতের সাবেক প্রধানমন্ত্রী মনমোহন সিং, ২০০৭ সালের ২৩ এপ্রিল জমিয়ত উলামায়ে হিন্দের সাবেক সভাপতি আসআদ মাদানির সংসদীয় বক্তৃতার একটি সংগ্রহ প্রকাশ করেন।]] জমিয়ত উলামায়ে হিন্দের একটি প্রকাশনা বিভাগও রয়েছে যার মাধ্যমে সংগঠনটি ‘ইসলাম মে ইমামত আওর ইমারাত কা তাসাউউর’ (ইসলামে নেতৃত্ব ও আমিরাতের ধারণা), ‘হিন্দুস্তান আওর মাসলায়ে ইমারাত’ (ভারত ও আমিরাত সমস্যা) এবং ‘ইসলাম দ্য বিনেভোলেন্ট ফর অল কনস্ট্রাকটিভ প্রোগ্রামস অব জমিয়ত উলামায়ে হিন্দ’ (জমিয়ত উলামায়ে হিন্দের সকলের জন্য পরোপকারী গঠনমূলক প্রোগ্রাম) ইত্যাদি বই প্রকাশ করেছে।
প্রশাসন
কেফায়াতুল্লাহ দেহলভি জমিয়ত উলামায়ে হিন্দের প্রথম সভাপতি এবং হুসাইন আহমদ মাদানি ১৯৪০ সালে দ্বিতীয় সভাপতি হন। আসআদ মাদানি ২০০৬ সালের ফেব্রুয়ারি পর্যন্ত পঞ্চম সভাপতি হিসেবে দায়িত্ব পালন করেন এবং ৮ ফেব্রুয়ারি ২০০৬ তারিখে তার ভাই আরশাদ মাদানি স্থলাভিষিক্ত হন। ২০০৮ সালের মার্চ মাসে জমিয়ত আরশাদ ও মাহমুদ গ্রুপে বিভক্ত হয়। মাহমুদ মাদানি ২০২১ সালের ২৭ মে মাহমুদ গ্রুপের সাবেক সভাপতি উসমান মনসুরপুরীর মৃত্যুর পর অন্তর্বর্তীকালীন সভাপতি হন এবং আরশাদ মাদানি আরশাদ গ্রুপের সভাপতি হিসেবে দায়িত্ব পালন করেন।  ২০২১ সালের ১৮ সেপ্টেম্বর মাহমুদ মাদানি মাহমুদ গ্রুপের স্থায়ী সভাপতি নিযুক্ত হন।
১৯২০ সালে জমিয়ত উলামায়ে হিন্দের সহ-প্রতিষ্ঠাতা মুহাম্মদ সাদিক করাচিভি করাচিতে জমিয়তের একটি রাজ্য শাখা প্রতিষ্ঠা করেন এবং আজীবন এর সভাপতি ছিলেন। জমিয়তের এখন সারা ভারতে রাজ্য শাখা রয়েছে। বর্তমানে এটি ভারতীয় মুসলমানদের সর্ববৃহৎ সংগঠন। নিখিল ভারতীয় সংযুক্ত গণতান্ত্রিক মোর্চার প্রতিষ্ঠাতা বদরুদ্দিন আজমল আসাম রাজ্য শাখার সভাপতি। পশ্চিমবঙ্গের মন্ত্রী সিদ্দিকুল্লাহ চৌধুরী পশ্চিমবঙ্গ রাজ্য শাখার সভাপতি।
ইলোরা গুহাসমূহ
ভারতের শিলা কেটে কোনো কিছু তৈরি করার প্রাচীন প্রতিরূপ স্থাপত্যটি এখানে অণুসৃত হয়েছে। এখানে মোট ৩৪টি গুহা রয়েছে যেগুলো চরনন্দ্রী পাহাড়ের অভ্যন্তর থেকে খনন করে উদ্ধার করা হয়েছে। গুহাগুলোতে হিন্দু, বৌদ্ধ এবং জৈন ধর্মের মন্দিরের স্বাক্ষর রয়েছে। ৫ম থেকে ১১ম শতাব্দীর মধ্যে এই ধর্মীয় স্থাপনাগুলো নির্মিত হয়েছিল। এখানে বৌদ্ধ ধর্মের ১২টি, হিন্দু ধর্মের ১৭টি এবং জৈন ধর্মের ৫টি মন্দির রয়েছে। সব ধর্মের উপাসনালয়ের এই সহাবস্থান সে যুগের ভারতবর্ষে ধর্মীয় সম্প্রীতির নিদর্শন বহন করে।
নামকরণ
ইলোরা–কে ভেলুরা অথবা এলুরা বলা হয়। এটি প্রাচীন এলাপুরা নামের বিকৃত শব্দ
ইতিহাস
ইলোরা গুহা মন্দির কালাচুরি, চালুক্য ও রাষ্ট্রকুট শাসনামলে তৈরী হিন্দু, বৌদ্ধ ও জৈন মন্দিরের জন্য বিখ্যাত। নবম শতাব্দীতে রাষ্ট্রকুটের শাসনামলে তৈরী হয় জগন্নাথ সভা (পাঁচটি জৈন মন্দিরের সমষ্টি)
বৌদ্ধ গুহাসমূহ
left|thumb|250px|১২ নাম্বার গুহা thumb|250px|right|থমাস ড্যানিয়েলের(১৮০৩) আকা ইলোরা পাহাড়ের একটি চিত্র thumb|250px|right|ইলোরা গুহাসমূহ, মানচিত্র
এই গুহাসমূহ খ্রিষ্টাব্দ ৫ম-৭ম শতাব্দীতে স্থাপিত হয়। ধারণা করা হয় যে, বৌদ্ধ গুহাসমূহ প্রাথমিক স্থাপনারগুলোর মধ্যে অন্যতম ছিল। প্রথম পর্যায়ে ১-৫ নং গুহা (৪০০-৬০০ খ্রিষ্টাব্দ) এবং পরবর্তী পর্যায়ে ৬-১২ নং গুহা (মধ্য ৭ম-মধ্য ৮ম খ্রিষ্টাব্দ)। কিন্তু বর্তমানে আধুনিক বিশেষজ্ঞদের কাছে এটা নিশ্চিত যে, হিন্দুগুহা ( ২৭, ২৯, ২১, ২৮, ১৯, ২৬, ২০, ১৭ এবং ১৪ নং. গুহা) এর আগে তৈরী। সর্বপ্রথম স্থাপিত বৌদ্ধগুহা ৬ নং গুহা। ডান পাশের ৫, ২, ৩, ৫ এবং ৪, ৭, ৮, ১০ ও ৯ নং. ব্লক। আর সর্বশেষ স্থাপিত গুহা হল ১১ ও ১২ নং. গুহা। সকল বৌদ্ধগুহা স্থাপিত হয় ৬৩০-৭০০ খ্রিষ্টাব্দের মধ্যে।
এই বিশাল স্থাপনাটি বেশিরভাগ বিহার ও মঠের সমন্বয়ে গঠিত। এর মধ্যে বড়ো, পাহাড়ের গায়ে খোদাইকৃত বহুতল ভবন (বাসস্থান, শোবার ঘর, রান্নাঘর এবং অন্যান্য কক্ষ) বিদ্যমান। এই স্থাপনার কিছু গুহাতে পাহাড়ের গায়ে খোদাইকৃত গৌতম বুদ্ধ, বোধিসত্ত্ব ও পন্ডিতদের প্রতিমাসংবলিত মন্দির বিদ্যমান।
সবচেয়ে বিখ্যাত বৌদ্ধগুহা হল ১০ নং গুহা, এটি চৈত্য হল (চন্দরশালা) অথবা বিশ্বকর্মা গুহা, যা “কারপেন্টার’স কেভ” ('Carpenter's Cave') নামে সর্বাধিক পরিচিত। এই গুহাটিতে অনেকটা গির্জার মত একটি বিশাল হল বিদ্যমান যার নাম চৈত্য, যার ছাদ এমনভাবে খোদাইকৃত যে দেখতে অনেকটা কাঠের বিমের মত। এই গুহার ঠিক মধ্যখানে একটি ১৫ ফুট লম্বা আসনকৃত বৌদ্ধ মূর্তি রয়েছে। অন্যান্য বৌদ্ধগুহার মধ্যে ১-৯ নং গুহা হল মঠ এবং দো-তাল (১১ নং গুহা) ও তিন-তাল (১২ নং গুহা) তিনতলা।
গুহা-১০
গুহা-১০ একটি বিহার যা আটটি ক্ষুদ্র কক্ষবিশিষ্ট। যার চারটি ক্ষুদ্র কক্ষ সামনের দেয়ালের সাথে লাগানো বাকি চারটি ক্ষুদ্র কক্ষ পিছনের দেয়ালের সাথে লাগানো। এই গুহার সামনে একটি ক্ষুদ্র কক্ষসহ খোদাইকৃত স্তম্ভ আছে। সম্ভবত এই গুহাটি অন্যান্য বিহারের সরবরাহকৃত খাদ্যভান্ডার হিসেবে ব্যবহৃত হত।
হিন্দুগুহা
হিন্দুগুহাসমূহ স্থাপিত হয় ৬ষ্ঠ শতাব্দীর মাঝামাঝি থেকে অষ্টম শতাব্দীর শেষ সময়ের মধ্যে। প্রাথমিক গুহাসমূহ (১৭-২৯ নাম্বার গুহা) তৈরী হয় কালাচুরির শাসনামলে। সর্বপ্রথম নির্মাণ করা হয় ২৮, ২৭ ও ১৯ নাম্বার গুহা। এই গুহাগুলো নির্মাণ করা হয় প্রাথমিক পর্যায়ে নির্মিত ২৯ ও ২১ নাম্বার গুহার নির্মাণকৌশল অবলম্বন করে। ১৪, ১৫ ও ১৬ নাম্বার গুহা তৈরী হয় রাষ্ট্রকূটের শাসনামলে। সকল স্থাপনা বিভিন্ন ধরনের সৃজনশীল দৃষ্টিভঙ্গি ও সুচারু দক্ষতার পরিচায়ক। কিছু কিছু স্থাপনা এতটাই জটিল যে এর নির্মাণকাজ সমাপ্ত করতে কয়েক বংশপরম্পরা পরিকল্পনা ও পরিচালনার প্রয়োজন হয়েছিল।
কৈলাশনাথ
১৬ নাম্বার গুহা, যা কৈলাশ অথবা কৈলাশনাথ নামেও পরিচিত, যা অপ্রতিদ্বন্দ্বীভাবে ইলোরার কেন্দ্র। এর ডিজাইনের জন্য একে কৈলাশ পর্বত নামে ডাকা হয়, যা শিবের বাসস্থান, দেখতে অনেকটা বহুতল মন্দিরের মত কিন্তু এটি একটিমাত্র পাথরকে কেটে তৈরী করা হয়েছে। এর আয়তন এথেন্সের পার্থেনন এর দ্বিগুণ। প্রধানত এই মন্দিরটি সাদা আস্তর-দেওয়া যাতে এর সাদৃশ্য কৈলাশ পর্বতের সাথে বজায় থাকে। এর আশেপাশের এলাকায় তিনটি স্থাপনা দেখা যায়। সকল শিবমন্দিরের ঐতিহ্য অনুসারে প্রধান মন্দিরের সম্মুখভাগে পবিত্র ষাঁড় “নন্দী”–র ছবি আছে।
প্রধান মন্দির নন্দী মন্ডপ-এ লিঙাম অবস্থিত। নন্দী মন্ডপ ১৬ টি স্তম্ভের উপর দাঁড়িয়ে আছে যার উচ্চতা ২৯.৩ মি.। নন্দী মন্ডপে একটি বিশাল আকৃতির পাথরের তৈরী হাতি বিদ্যমান। একটি জীবন্ত পাথরের সেতু দ্বারা নন্দী মন্ডপ ও শিব মন্দিরের যোগাযোগ সাধিত হয়েছে। এই স্থাপনাটি তৎকালীন শিল্পীদের প্রতিভার সাক্ষর বহন করে। এই মন্দির তৈরী হয় ২,০০,০০০ টন পাথর কেটে, যার জন্য সময় লেগেছিল ১০০ বছর।
দশাবতার
দশাবতার (১৫ নং. গুহা) প্রাথমিকভাবে ছিল বৌদ্ধমন্দির। এই মন্দিরটির গঠনগত দিক থেকে ১১ ও ১২ নং গুহার সাথে সাদৃশ্য আছে। দেয়ালের খিলান থেকে মেঝের উপরের অংশের একটি বিশাল স্থাপত্যকলা বিদ্যমান যা বিভিন্ন দৃশ্য দিয়ে সাজানো। এই দৃশ্যের মধ্যে বিষ্ণুর দশাবতার-চেহারা অন্তর্ভুক্ত আছে।
অন্যান্য হিন্দুমন্দির
thumb|২১ নাম্বার গুহা অন্যান্য উল্লেখযোগ্য হিন্দুমন্দিরগুলো হল রামেশ্বর (২১ নং গুহা), যার প্রবেশদ্বারের সম্মুখে গঙ্গা ও যমুনা মূর্তি খচিত। ধুমুর লিনা (২৯ নং গুহা) যা দেখতে অনেকটা মুম্বাইয়ের নিকটে অবস্থিত এলিফ্যান্ট দ্বীপের গুহার মত। অপর দুইটি মন্দির হল, রাভন কি খাই (১৪ নং গুহা) এবং নীলকণ্ঠ (২২ নং গুহা) যেখানে অনেক স্থাপত্যের নিদর্শন বিদ্যমান। অন্যান্য হিন্দুগুহাগুলো হল : কুম্ভারব্দা (২৫ নং গুহা) এবং গোপেলিনা (২৭ নং গুহা), এতে তেমন কোনো উল্লেখযোগ্য স্থাপত্য নিদর্শন নেই।
ইন্দ্রসভা
ইন্দ্রসভা (৩২ নং গুহা) দ্বীতলবিশিষ্ট গুহা যাতে একটিমাত্র পাথর কেটে তৈরী মন্দির বিদ্যমান। এর ছাদের দেয়ালে অপূর্ব সুন্দর করে কাটা পদ্মফুল বিদ্যমান।
অন্যান্য জৈনগুহা
অন্যান্য জৈনগুহাগুলোও জটিল শিল্পকলায় পরিপূর্ণ। অনেক স্থাপনার ছাদ খুবই উচ্চমানের ছবিসংবলিত, যার অনেকগুলো অংশ এখনো বিদ্যমান।
ইলোরার ভূতাত্ত্বিক বৈশিষ্ট্য
ইলোরা ওয়েস্টার্ন ঘাটের সমতল ভূমি দখল করে গড়ে উঠেছে। বিভিন্ন প্রাচীন আগ্নেয়গিরি কর্মকান্ডের ফলে এই এলাকায় বিভিন্ন স্তরে গঠিত, যা ডেকান ফাঁদ (Deccan Traps) নামে পরিচিত। ক্রেটাচিয়াসের সময় একটি আগ্নেয়গিরি ইলোরা দক্ষিণ-পশ্চিম দিকে গঠিত হয়েছিল।
ইলোরা বিভিন্ন খোদাইচিহ্ন
ইলোরায় খ্রিষ্টাব্দ ষষ্ঠ শতাব্দী থেকে পঞ্চদশ শতাব্দীর অনেক খোদাইচিহ্ন বিদ্যমান। তাদের মধ্যে সবচেয়ে জনপ্রিয় হল রাষ্ট্রকুট দান্তিদুর্গা (৭৫৩-৭৫৭ খ্রিষ্টাব্দ) যা ১৫ নং গুহার মন্ডপের পেছনের দেয়ালে খোদাইকৃত। এটি খোদাই করা হয় রাষ্ট্রকুটের বিজয়ানন্দে। কৈলাশ মন্দিরের খোদাইচিহ্নগুলো খ্রিষ্টাব্দ ৯-১৫ শতাব্দীর মধ্যে অঙ্কিত। জৈনগুহার জগন্নাথসভায় তিনটি খোদাইচিহ্ন আছে। পাহাড়ের চূড়ায় অবস্থিত পার্সভান্ত মন্দিরে একাদশ শতাব্দীর একটি খোদাইচিহ্ন আছে। মহা কৈলাশ (১৬ নং গুহা) কৃষ্ণা (খ্রিষ্টপূর্ব ৭৫৭-৮৭ খ্রিষ্টাব্দ) দিগ্বিবিজয়ী এবং দান্তিদুর্গার চাচা তার সম্মানার্থে তৈরী হয়। কার্কা (খ্রিস্টপূর্ব ৮১২-১৩ খ্রিষ্টাব্দ) এর অনুদানে ইলোরার একটি পাহাড়ে মহান স্মৃতিচিহ্ন খোদাইকৃত একটি তামার থালা স্থাপিত হয়।অজন্তা গুহার ন্যায়, ইলোরা গুহাসমূহ কখনো ধ্বংসের সম্মুখীন হয়নি। বিভিন্ন লেখা ও ভ্রমণকাহিনি থেকে পাওয়া যায় যে, ইলোরায় নিয়মিত পরিদর্শন করা হত। তার মধ্যে প্রথমে লেখা পাওয়া যায় আরব ভূতত্ত্ববিদ আল-মাসা'উদি, যা লেখা হয় খ্রিষ্টাব্দ দশম শতাব্দীতে। ১৩৫২ সালে সুলতান হাসাব বাহ্মী, যিনি এই স্থানে কিছুকাল অবস্থান করেন ও পরিদর্শন করেন। অন্যান্যের মধ্যে ফিরিশ্তা, থেভেনট (১৬৩৩-১৬৬৭ খ্রিষ্টাব্দ), নিকালো মানাউচি (১৬৫৩-১৭০৮ খ্রিষ্টাব্দ), চার্লস ওয়্যার ম্যতালেট (১৭৯৪ খ্রিষ্টাব্দ), এবং সেলী (১৮২৪ খ্রিষ্টাব্দ)।
২০০৬ আরব মহিলা ফুটবল চ্যাম্পিয়নশিপ
আরব ওমেনস চ্যাম্পিয়নশিপ ( البطولة العربية لكرة القدم النسائية ২০০৬   ) আরব ফুটবল অ্যাসোসিয়েশন (ইউএএফএ) এর সাথে সংযুক্ত জাতীয় মহিলা ফুটবল দলের জন্য আরব মহিলা চ্যাম্পিয়নশিপের প্রথম সংস্করণ ছিল। টুর্নামেন্টটি মিশর দ্বারা ১৯ এবং ২৯ এপ্রিল ২০০৬ সালের মধ্যে আয়োজিত হয়েছিল৷ এই টুর্নামেন্টে বিজয়ী ছিলেন আলজেরিয়া দল।
নকআউট পর্ব
The semi-final winners proceed to the final and those who lost compete in the third place playoff.
দ্য ব্রুনাই টাইমস
দ্য ব্রুনাই টাইমস ব্রুনাইয়ের একটি ইংরেজি ভাষার দৈনিক পত্রিকা যার প্রকাশনা বর্তমানে বন্ধ রয়েছে। এটি কমপ্যাক্ট ব্রডশীট আকারে প্রকাশি হ্ত। ২০০৬ থেকে ২০১৬ সাল পর্যন্ত পত্রিকাটি ব্রুনাইয়ের দারুস সালাম থেকে প্রকাশিত হয়। ব্রুনাই টাইমস পিএলসি এই পত্রিকাটির মালিকানা প্রতিষ্ঠান।
ইতিহাস
গ্যাডং, ব্রুনাই দারুসসালামের একটি মলে ১লা জুলাই, ২০০৬ সালে পত্রিকাটির উন্মোচন হয়। এদের মূলনীতি ছিল "সজীব চিন্তা, নতুন ধারা, বৈশ্বিক দর্শন"। ১৬ জুলাই, ২০০৬ সাল পর্যন্ত পত্রিকাটির সম্মানসূচক কপিই পাওয়া যায়। জুনজুনগানের নতুন প্রকাশনা প্রতিষ্ঠানে ২৮ মার্চ, ২০০৭ সাল থেকে পত্রিকাটি তাদের মূল ব্রডশীট ধরনে পত্রিকা প্রকাশ করতে থাকে।
২০০৭ সালের এপ্রিলে দ্য ব্রুনাই টাইমস ব্রুনাইয়ের বেরাকাসের আন্তর্জাতিক সম্মেলন কেন্দ্রে অনুষ্ঠিত জাতিসংঘের প্রথম বৈশ্বিক সড়ক নিরাপত্তা সপ্তাহ সেমিনারে যোগাযোগ মন্ত্রণালয়ের সাথে ঘনিষ্ঠভাবে কাজ করে। মে মাসে দ্য ব্রুনাই টাইমস ৩১শে মে থেকে ২রা জুন পর্যন্ত প্রতিরক্ষা মন্ত্রণালয় কর্তৃক আয়োজিত ব্রিডেক্সের অফিসিয়াল মিডিয়া হিসেবে মনোনিত হয়।
জুলাই মাসে দ্য ব্রুনাই টাইমস দুটি বড় লক্ষ্যপূরণ করে। প্রথমটি ছিল পত্রিকাটি তাদের শিরোনামে নতুন কর্পোরেট নকশা আরোপ করে এবং একইসাথে বাজার ও পরিবর্তন মাথায় রেখে কিছু পরিবর্তন করে। পরেরটি হল এডুকেশন প্রোগ্রামে (বিটি-এনআইই) দ্য ব্রুনাই টাইমস পত্রিকার উন্মোচন। তখন থেকে প্রতিদিন ব্রুনাই দারুসসালাম জুড়ে মোট ৩১টি মাধ্যমিক বিদ্যালয়ে পত্রিকাটির ৪০০ কপি পৌছে দেওয়া হয়। এই সংখ্যাটি আরো বেড়ে যায় কারণ সরকারি-বেসরকারি উভয় ক্ষেত্রই বিটিএনআইই প্রোগ্রামের সাথে যুক্ত ছিল।
১লা জুলাই, ২০১০ সালে দ্য ব্রুনাই টাইমস পত্রিকাটির ৪র্থ প্রতিষ্ঠাবার্ষিকী উপলক্ষে কমপ্যাক্ট আকারে ফেরত আসে। তখন থেকে পত্রিকাটিতে মোট ৪৮টি পৃষ্ঠা ছিল। দ্য ব্রুনাই টাইমস এশিয়া নিউজ নেটওয়ার্কের সদস্য।
বন্ধ
৬ই নভেম্বর, ২০১৬ সালে পত্রিকাটি তাদের প্রধান পাতায় জানিয়ে দেয় যে ৮ই নভেম্বর থেকে পত্রিকাটি তাদের প্রকাশনা বন্ধ করে দেবে। এর কারণ হিসেবে "ব্যবসায় স্থিরতা, বিশেষত বিকল্প মাধ্যমে থেকে আসা গ্রহণযোগ্য চ্যালেঞ্জসম্পর্কিত" কারণ দেখানো হয়। হঠাৎ করে এমন বন্ধ হয়ে যাওয়াটা বেশ সন্দেহজনক ছিল কারণ এর সামাজিক যোগাযোগ মাধ্যমগুলোতে পত্রিকাটি আগে থেকে এ সম্পর্কে কোনো আভাস দেয়নি। অন্যান্য তদন্তসূত্র ধারণা করে যে ব্রুনাই থেকে মক্কায় যাওয়া হাজীদের ভিসাবিষয়ক অর্থবৃদ্ধিসম্পর্কিত এক রিপোর্টের পরিপ্রেক্ষিতে সৌদি আরব ব্রুনাইয়ের সুলতা্নের কাছে যে আপত্তি জানায়, তারই ফলে এমন ঘটনা ঘটেছে।
বিষয়সূচী
দেশ-বিদেশের ঘটনাবলীর উপরে দ্য ব্রুনাই টাইমস সংবাদ বিশ্লেষণ, ফীচার, ধারাবিবরণী ইত্যাদিবিষয়ক নিবন্ধ প্রকাশ করে থাকে। ব্যবসা এবং ফিন্যান্স প্রভৃতি বিষয়ও এখানে গুরুত্ব পায়।
সাপ্তাহিক দিনগুলোতে সংবাদপত্রটিতে দুই অংশে মোট ২৪ পৃষ্ঠা প্রকাশ করে থাকে। জুলাই, ২০১০ সাল পর্যন্ত প্রতি অংশে ১২ পৃষ্ঠা থাকত।
রাতোয়াল বিশ্বকবি রবীন্দ্রনাথ উচ্চ বিদ্যালয়, রাতোয়াল
alt=|থাম্ব|292x292পিক্সেল|রাতোয়াল বিশ্বকবি রবীন্দ্রনাথ উচ্চ বিদ্যালয় রাতোয়াল বিশ্বকবি রবীন্দ্রনাথ উচ্চ বিদ্যালয়, সাহিত্যে নোবেল বিজয়ী কবিগুরু রবীন্দ্রনাথ ঠাকুর ১৯১৩ সালে রাতোয়াল গ্রামে যান এবং তাঁর নিজের নামে রাতোয়াল বিশ্বকবি রবীন্দ্রনাথ উচ্চ বিদ্যালয় স্থাপন করেন এবং অনুদান দেন। এটি বাংলাদেশের রাজশাহী বিভাগে অবস্থিত। এ স্কুলের পূর্ব নাম ছিল রাতোয়াল এম ই (মিডল ইংলিশ) স্কুল। তাঁকে এ কাজে সার্বিক সহযোগিতা করেন তাঁর ঘনিষ্ঠ বন্ধু ও জমিদারী কর্মকাণ্ডের পরামর্শদাতা এবং পতিসরের কালিগ্রাম আর এন (রথীন্দ্রনাথ) ইন্সটিটিউটের সেক্রেটারি সফিকপুর নিবাসী জনাব কাশিম সরদার। বিদ্যালয়টি রবীন্দ্র নিদর্শন এবং সমগ্র বাংলাদেশের মধ্যে বিশ্বকবি রবীন্দ্রনাথ ঠাকুরের নামে তৎকালিন সময়ে স্থাপিত একমাত্র শিক্ষা প্রতিষ্ঠান। ১৮৮৫ সালে স্থাপিত এই বিদ্যালয়টি ১৯১৩ সালে একাডেমিক স্বীকৃতি লাভ করে। বিদ্যালয়টিতে ৬ষ্ঠ শ্রেণি থেকে ১০ম শ্রেণি পর্যন্ত শিক্ষা প্রদান করা হয়। বিদ্যালয়টিতে বর্তমানে ৩ শ’ ৮০জন শিক্ষার্থী রয়েছে। এরমধ্যে প্রতিদিন গড়ে প্রায় ৩শ’ জন শিক্ষার্থী পাঠগ্রহণ করে থাকে। বিদ্যালয়ে মোট ৮জন শিক্ষক ও ৪জন কর্মচারী কর্মরত আছেন। বিদ্যালয়ে নতুন ও পুরনো মিলে মোট ৭টি কক্ষে চলে পাঠদান কার্যক্রম। বিদ্যালয়ের উত্তর দিকের দুই তলা ভবনটি তৈরী হয়েছিল ১৯৯৫ সালে, পূর্বদিকের দুই তলা ভবনটি তৈরী হয়েছিল ২০০৬ সালে ও পশ্চিম দিকের টিন শেডের জোড়া তালি দেয়া পুরনো কক্ষগুলোতেই চলছে পাঠদান কার্যক্রম। ১৮৮৫ সালের শুরুর দিকে কবিগুরু রবীন্দ্রনাথ ঠাকুর তার পৈত্রিক সূত্রে পাওয়া কালীগ্রাম পরগনার জমিদারি দেখাশুনার জন্য রাতোয়াল গ্রামে আসতেন। তিনি (রবীন্দ্রনাথ ঠাকুর) বিশ্বাস করতেন, প্রজাদের জীবন যাত্রার মান উন্নয়নে শিক্ষার প্রয়োজন। শিক্ষার আলো ছাড়া প্রজাদের সার্বিক উন্নয়ন একেবারেই সম্ভব নয়। সে উপলব্ধি থেকেই সেই সময়ের কিছু পণ্ডিতদের সহায়তায় এই রাতোয়াল গ্রামে বিশ্বকবির নামে আদর্শ এই বিদ্যাপিঠের পথ চলা। সেই সময়ে রবীন্দ্রনাথ ঠাকুরের ম্যানেজার শ্যামানন্দ গুহ কালিগ্রাম পরগনার এই মূল জমিদারি (পতিসর ষ্ট্রেট) দেখাশুনা করতেন এবং তার ছেলে নিত্যানন্দ গুহ ( নিতাই বাবু) দেখাশুনা করতেন (সাবষ্টেট) তথা এই এলাকা। তাদের সার্বিক সহযোগিতায় তৎকালিন রাতোয়াল গ্রামের আক্কাছ আলী পণ্ডিত, শমসের আলী আকন্দ, কফিল আলী আকন্দ এবং এরফান আলী আকন্দকে সঙ্গে নিয়ে এই ঐতিহ্যবাহী বিদ্যালয়টির পথচলা শুরু হয়। বিদ্যালয়টি তৎকালিন সময়ে আজিজুল্লাহ আকন্দের বৈঠকখানায় শুরু হলেও পরবর্তীতে রবীন্দ্র ষ্টেটের নিজস্ব সম্পত্তির ওপড় মাটির ক’টি ঘর তৈরি করে ১৮৮৫ সালে প্রাথমিক ভাবে শিক্ষাদান শুরু হয়।
তখন হেড পণ্ডিত হিসেবে রাতোয়াল গ্রামের আক্কাছ আলী পণ্ডিতের ওপড় বিদ্যালয়টির দায়িত্ব অর্পন করা হয়। পরবর্তীতে আরও অনেকেই ঐতিহ্যবাহী এই বিদ্যালয়টির প্রধান হিসেবে দায়িত্ব পালন করেন। বিশ্বকবির স্মৃতি বিজড়িত ঐতিহ্যবাহী এই বিদ্যালয়টি আধুনিকতার ছোঁয়া থেকে আজো অনেক পিছিয়ে আছে। আদর্শ এই বিদ্যাপিঠ থেকে শিক্ষা নিয়ে এলাকার অনেকেই আজ দেশ-বিদেশসহ দেশের বিভিন্ন বিভাগে ঊর্ধ্বতন পদে কর্মরত থেকে উজ্জ্বল নক্ষত্র হয়ে জ্বলছেন। আর সেইসঙ্গে বিশ্বের মাঝে আলোকিত করেছেন এই অজপাড়া গাঁয়ের এই আদর্শ বিদ্যালয়টির নাম। বাংলাদেশ প্রকৌশল বিশ্ববিদ্যালয়ের (বুয়েট) অধ্যাপক জুলু চৌধুরী, প্রকৌশলী মুজিবুর রহমান ছিলেন বিসিআইসির সাবেক প্রধান প্রকৌশলী, ৫ম শ্রেণির গণিত বইয়ের লেখক বিশিষ্ট শিক্ষাবিদ লুৎফুত জামান ও ব্রিগেডিয়ার জেনারেল ডা. মোখলেছুর রহমানসহ আরোও অনেকেই ছিলেন এই আদর্শ বিদ্যাপিঠের শিক্ষার্থী।
অ্যালান ডেভিডসন
খেলোয়াড়ী জীবন
ছয় ফুট উচ্চতাসম্পন্ন দীর্ঘদেহী ডেভিডসন দলের বোলিং উদ্বোধনে নামতেন। ব্যাটিংয়ে দীর্ঘ দূরত্ব অতিক্রমে ছক্কা হাঁকাতেন। ১৯৫০-এর দশক থেকে ১৯৬০-এর দশকের প্রথমদিকে অস্ট্রেলিয়া ক্রিকেট দলের প্রধান পেস আক্রমণে ভূমিকা রাখেন। ১৯৫০-এর দশকের শেষদিক থেকে তাকে বিশ্বের অন্যতম সেরা পেস বোলার হিসেবে গণ্য করা হতো। ধ্রুপদী বোলিং ভঙ্গীমা সহকারে শেষদিকে বলে সুইং করাতেন।
তাকেসহ পাকিস্তানের ওয়াসিম আকরামকে টেস্ট ক্রিকেটের ইতিহাসে সেরা বামহাতি ফাস্ট বোলাররূপে বিবেচনা করা হয়। বলে নিয়ন্ত্রণ বজায় রেখে ওভারপ্রতি ২ রানেরও কম দেন। বিশ্বযুদ্ধ পরবর্তীকালে আরও দুইজন বোলার বোলিং গড়ে তার তুলনায় ভাল অবস্থানের রয়েছেন। এছাড়াও কাছাকাছি এলাকায় অবস্থান করে ক্যাচ নেয়া ও দূর থেকে বলকে পিচে আনার জন্যও খ্যাতি পেয়েছেন তিনি। ক্রিজের কাছাকাছি এলাকায় অবস্থান করে ক্যাচ নেযার কারণে তিনি ‘দ্য ক্ল’ ডাকনামে পরিচিতি পান।
সম্মাননা
right|250px|১৯৫৩ সালের সংগৃহীত স্থিরচিত্রে অ্যালান ডেভিডসন ১৯৬২ সালে উইজডেন কর্তৃক বর্ষসেরা ক্রিকেটারের সম্মানে ভূষিত হন তিনি। ১৯৬৪ সালে অর্ডার অব দ্য ব্রিটিশ এম্পায়ার ও ১৯৮৭ সালে অর্ডার অব অস্ট্রেলিয়া পদবী লাভ করেন। ১৯৮৮ সালে স্পোর্ট অস্ট্রেলিয়া হল অব ফেমে, ২০০৪ সালে অস্ট্রেলীয় ক্রিকেট হল অব ফেমে এবং ২০১১ সালে আইসিসি ক্রিকেট হল অব ফেমে অন্তর্ভুক্ত হন তিনি। এছাড়াও, ২০০০ সালে অস্ট্রেলিয়ান স্পোর্ট মেডেল লাভ করেন।
টেস্টে অবদান
নির্দেশিকা: *–অপরাজিত
অখিলন্দেশ্বরী
অখিলন্দেশ্বরী ( संस्कृत - अखिलांडेश्वरी ) বা অখিলংদেশ্বরী হল হিন্দু দেবী আদি পরাশক্তির অন্যতম প্রধান রূপ । দেবতার নামের অর্থ: পরম দেবী ("ঈশ্বরী") - যিনি শাসন করেন ("আন্দা") (आंड) - তামিল ভাষায় মহাবিশ্ব ("অখিলম") (अखिलम्) বা ("ঈশ্বরী") সমগ্র ("অখিলা") এর শাসক ) সংস্কৃতে মহাবিশ্ব ("আন্দা")। তাই, অখিলন্দেশ্বরী (अखिलांडेश्वरी)
অখিলন্দেশ্বরী হলেন জম্বুকেশ্বর মন্দিরে তার সহধর্মিণী জম্বুকেশ্বর যিনি শিবের অবতার ।
তাকে মাঝে মাঝে কুমিরের পিঠে চড়ে চিত্রিত করা হয়।
জনপ্রিয় সংস্কৃতি
কর্ণাটিক সঙ্গীতের ১৮ শতকের সুরকার মুথুস্বামী দীক্ষিতার, বিশেষ করে জাম্বুকেশ্বর মন্দিরে অখিলান্দেশ্বরীর সম্মানে তিনটি গান রচনা করেছিলেন।
২০১২ সালে, পি. উন্নি কৃষ্ণান এবং হরিণী, প্রখ্যাত কণ্ঠশিল্পী ওম নব শক্তি জয়া জয়া শক্তি শিরোনামের একটি ভক্তিমূলক অ্যালবামের মাধ্যমে আদি পরাশক্তির উপর গান পরিবেশন করেছিলেন, যেখানে দেবী অকিলান্দেশ্বরীও একটি উত্সর্গীকৃত গানের মাধ্যমে প্রশংসা করেছিলেন। এই গানটিতে জম্বুকেশ্বর মন্দিরের চিত্র এবং এর সম্পূর্ণ ইতিহাস সবচেয়ে কমনীয় উপায়ে ধারণ করা হয়েছে।
উসমানীয় রাজবংশের পরিবার বৃক্ষ
__বিষয়বস্তুর_ছক__
আরও পড়ুন
Resimli Osmanlı Tarihi (Ottoman History with Illustrations)
এথেল ব্যারিমোর
এথেল ব্যারিমোর (Ethel Barrymore; জন্ম: এথেল মে ব্লিদ; ১৫ আগস্ট ১৮৭৯ - ১৮ জুন ১৯৫৯) ছিলেন একজন মার্কিন অভিনেত্রী। তিনি ব্যারিমোর অভিনয়শিল্পী পরিবারের একজন। তাকে "মার্কিন মঞ্চনাটকের ফার্স্ট লেডি" বলে অভিহিত করা হয়। তিনি ছয় দশকের অধিক সময় মঞ্চে অভিনয় করেছেন। ১৯৪৪ সালে তিনি নান বাট দ্য লোনলি হার্ট চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন।
প্রারম্ভিক জীবন
এথেল মে ব্লিদ ১৮৭৯ সালের ১৫ই আগস্ট পেন্সিলভেনিয়ার ফিলাডেলফিয়ায় জন্মগ্রহণ করেন। তার পিতা মরিস ব্যারিমোর (জন্মনাম: হারবার্ট ব্লিদ) ছিলেন একজন একজন অভিনেতা এবং তার মাতা জর্জিয়ানা ড্রিউ ছিলেন একজন অভিনেত্রী। তার জন্মের চার মাস পূর্বে টেক্সাসের ওল্ড ওয়েস্ট এনকাউন্টার নামে খ্যাত এক দুর্ঘটনায় পতিত হয়েছিলেন। তার পিতার প্রিয় চরিত্র উইলিয়াম ম্যাকপিস থ্যাকারির দ্য নিউকামস-এর ইথেল চরিত্রের নামানুসারে তার নাম রাখা হয়েছিল।
অভিনেতা জন ও লিওনেল ব্যারিমোর তার ভাই, অভিনেতা জন ড্রিউ ব্যারিমোর তার ভাইপো এবং অভিনেত্রী ড্রিউ ব্যারিমোর তার ভাইপোর কন্যা। এছাড়া তিনি অভিনেত্রী ও মঞ্চ ব্যবস্থাপক লুইস লেন ড্রিউয়ের (মিসেস জন ড্রিউ নামে পরিচিত) নাতনী এবং ব্রডওয়ে ম্যাটিনি আইডল জন ড্রিউ জুনিয়র ও ভিটাগ্রাফ স্টুডিওজের মঞ্চ ও পর্দা তারকা সিডনি ড্রিউয়ের ভাইঝি।
কর্মজীবন
ন্যাশনাল রেড ক্রস পিজেন্ট (১৯১৭) ও রাসপুতিন অ্যান্ড দ্য এমপ্রেস (১৯৩২) ছবিতে তারা তিন ভাইবোন - এথেল, জন ও লিওনেল একত্রে অভিনয় করেন। প্রথম চলচ্চিত্রটি বর্তমানে হারানো চলচ্চিত্র বলে গণ্য করা হয়।
তাকে পরবর্তীকালে রবার্ট সিয়ডম্যাকের দ্য স্পাইরাল স্টেয়ারকেস (১৯৪৬), অ্যালফ্রেড হিচককের দ্য প্যারাডাইন কেস (১৯৪৭) এবং পোট্রেট অব জেনি (১৯৪৮) ও দ্য রেড ডানুবি (১৯৪৯) ছবিতে দেখা যায়। তার সর্বশেষ চলচ্চিত্র ছিল জনি ট্রাবল (১৯৫৭)।
মৃত্যু
এথেল ব্যারিমোর ১৯৫৯ সালে হৃদরোগে আক্রান্ত হয়ে হলিউডে তার নিজ বাড়িতে মৃত্যুবরণ করেন। এর পূর্বে তিনি কয়েক বছর হৃদযন্ত্রের রোগে ভুগছিলেন। আর দুই মাস পরে তার ৮০তম জন্মদিন ছিল। তাকে ইস্ট লস অ্যাঞ্জেলেসের কালভারি সেমাটেরিতে সমাহিত করা হয়। তার নামানুসারে নিউ ইয়র্ক সিটিতে ইথেল ব্যারিমোর থিয়েটারের নামকরণ করা হয়। ইথেল তার ভাই জন ও লিওনেলের সাথে যৌথভাবে আমেরিকান থিয়েটার হল অব ফেমের সদস্য ছিলেন।
পাই
thumb|360px|right|যখন বৃত্তের [[ব্যাস ১, এর পরিধি হয় π এর সমান (৩.১৪১৫৯)।]] পাই (প্রতীক π, প্রাচীন গ্রিক ভাষায় পি) একটি গুরুত্বপূর্ণ গাণিতিক ধ্রুবক, মোটামুটিভাবে এর মান প্রায় ৩.১৪১৫৯। ইউক্লিডীয় জ্যামিতিতে যেকোনো বৃত্তের পরিধি ও ব্যাসের অনুপাতকে এই ধ্রুবক দ্বারা প্রকাশ করা হয়। তবে একইভাবে এটি বৃত্তের ক্ষেত্রফলের সঙ্গে এর ব্যাসার্ধের বর্গের অনুপাতের সমান। গণিত, বিজ্ঞান ও প্রকৌশল বিদ্যার অনেক সূত্রে পাইয়ের দেখা পাওয়া যায়।
পাই একটি অমূলদ সংখ্যা, অর্থাৎ এটিকে দুইটি পূর্ণসংখ্যার ভগ্নাংশ আকারে প্রকাশ করা যায় না। অন্যভাবে বলা যায় এটিকে দশমিক আকারে সম্পূর্ণ প্রকাশ করা সম্ভব নয়। তার মানে আবার এই নয় যে, এটিতে কিছু অঙ্ক পর্যাবৃত্ত বা পৌনঃপুনিক আকারে আসে। বরং দশমিকের পরের অঙ্কগুলো দৈবভাবেই পাওয়া যায়। পাই যে কেবল অমূলদ তা নয়, এটি একই সঙ্গে একটি তুরীয় সংখ্যা, অর্থাৎ এটিকে কোনও বহুপদী সমীকরণের মূল হিসাবেও গণনা করা যায় না। গণিতের ইতিহাস জুড়ে, নির্ভুলভাবে পাইয়ের মান নির্ণয়ের ব্যাপক চেষ্টা করা হয়েছে। এমনকি, এই ধরনের প্রচেষ্টা কখনও কখনও সংস্কৃতির অংশও হয়েছে।
গ্রিক বর্ণ পাই (গ্রিক: π পি), গ্রিক শব্দ পেরিমেত্রোস্‌ (περίμετρος, অর্থ "পরিধি") থেকে এসেছে। সম্ভবত ১৭০৬ সালে উইলিয়াম জোনস প্রথম এটি ব্যবহার করেন। পরবর্তীতে লেওনার্ড অয়লার এটিকে জনপ্রিয় করেন। পাইকে গণিতে ব্যবহারের সময় ইংরেজি পাই (pie) হিসেবে উচ্চারণ করা হয় যদিও এর গ্রিক উচ্চারণ পি। এটিকে কোনো কোনো সময় বৃত্তীয় ধ্রুবক, আর্কিমিডিসের ধ্রুবক অথবা রুডলফের সংখ্যাও (জার্মান গণিতবিদের নাম হতে এসেছে, যার পাইয়ের মান নিয়ে কাজ পৃথিবীখ্যাত) বলা হয়।
মৌলিক তথ্য
thumb|120px|right|ছোট হাতের π দ্বারা এই ধ্রুবকটিকে প্রকাশ করা হয়।
বর্ণ π
যখন গ্রিক বর্ণ π পাওয়া যায় না, তখন পাই অথবা pi ব্যবহার করা হয়। এর ইংরেজি উচ্চারণ পাই হলেও গ্রিক উচ্চারণ কিছুটা ভিন্ন। আর এই ধ্রুবকের নাম π কারণ গ্রিক περιφέρεια (পেরিফেরেইয়া) এবং περίμετρος (পেরিমেত্রোস্‌) এর প্রথম বর্ণ এটি। এছাড়া এটি ইউনিকোড অক্ষর U+03C0।
সংজ্ঞা
thumb|right|পরিধি = π × ব্যাস ইউক্লিডিয় সমতলীয় জ্যামিতিতে, বৃত্তের পরিধি ও ব্যাসের অনুপাতকে π হিসেবে সংজ্ঞায়িত করা হয়। লক্ষনীয় যে, পরিধি বা ব্যাস বৃত্তের মাপের ওপর নির্ভর করে না। যদি একটি বৃত্তের ব্যাস অন্য একটি বৃত্তের ব্যাসের দ্বিগুণ হয়, তাহলে সেই বৃত্তের পরিধি পরের বৃত্তের পরিধির দ্বিগুণ হবে। অর্থাৎ (পরিধি/ব্যাস) একই থাকবে। এই ঘটনাটি সমস্ত বৃত্তের সদৃশতার এর একটি ফলাফল। right|thumb|বৃত্তের ক্ষেত্রফল = π × দাগকাটা অংশের ক্ষেত্রফল অন্যভাবে বৃত্তের ক্ষেত্রফল ও যে বর্গক্ষেত্রের দৈর্ঘ্য বৃত্তের ব্যাসার্ধের সমান তার ক্ষেত্রফলের অনুপাত হিসাবেও প্রকাশ করা যায়।
অমূলদত্ব ও তুরীয়ত্ব
ধ্রুবক π একটি অমূলদ সংখ্যা; মানে এইটিকে দুইটি পূর্ণসংখ্যার অনুপাত হিসেবে লেখা যাবে না। ১৭৬১ সালে জোহান হেনরিখ ল্যাম্বার্ট এটি প্রমাণ করেন। বিশ শতকে, এমন সা প্রমাণ বের করা হল যা বোঝার জন্য ক্যালকুলাস সম্পর্কে সাধারণ জ্ঞান থাকলেই চলে। এর মধ্যে আইভান নিভেন-এর প্রমাণটি সর্বজনবিদিত। এর আগের আর একটি প্রমাণ করেন মেরি কার্টরাইট।
১৮৮২ সালে ফার্দিনান্ড ভন লিনডেম্যান প্রমাণ করেন যে পাই একটি তুরীয় সংখ্যা। এর মানে মূলদ সহগবিশিষ্ট এমন কোন বহুপদী সমীকরণ নেই, π যার মূল। তাহলে এর আর একটি বৈশিষ্ট্য দাড়ালো যে, কম্পাস ও রুলারের সাহায্যে পাই আছে এমন সমতুল কিছু আঁকা যাবে না। মানে হল কম্পাস ও রুলারের সাহায্যে একটি বৃত্তের ক্ষেত্রফলের সমান ক্ষেত্রফল বিশিষ্ট একটি বর্গক্ষেত্র কখনো আঁকা যাবে না।
সাংখ্যিক মান
দশমিকের পর ১০ হাজার ঘর পর্যন্ত পাই-এর মান নিচে দেওয়া হলো:
দশমিকের পর ট্রিলিয়নের (১ এর পর ১২টি শূন্য, ১০১২) বেশি ঘর পর্যন্ত পাই-এর মান বের করা হলেও সাধারণ কাজে দশমিকের পর ১২ ঘরের বেশি মান তেমন একটা প্রয়োজন হয় না। সারা দুনিয়ায় সবচেয়ে বড় বৃত্তের পরিধি গণনার জন্য ৩৯ ঘরের মান ব্যবহার করলে তার সূক্ষতা হবে হাইড্রোজেন পরমাণুর সমান।
π নিজেই একটি অসীম দশমিক বর্ধন কারণ π একটি অমূলদ সংখ্যা, এর দশমিক বর্ধন কখনো শেষ হয় না বা পুনরাবৃত্তি করে না। এই অসীম ধারাটি গণিতজ্ঞ ও সাধরন মানুষকে যুগে যুগে চমৎকৃত করেছে। তাই সবাই চেষ্টা করেছে এর সঠিক মান বের করার জন্য। কেবল যে বিশ্লেষণী কাজ হয়েছ তা নয়, এই কাজে এমনকি সুপার কম্পিউটারও ব্যবহার করা হয়েছে। সুপার কম্পিউটার ব্যবহার করে দশমিকের পর লক্ষ কোটি ঘর পর্যন্ত হিসাব করে কোনো পুনরাবৃত্তি পাওয়া যায় নি।
পাই গণনা
বিশুদ্ধ গাণিতিক পদ্ধতিতেও π গণনা করা যায়। তবে π গণনার বেশিরভাগ সূত্র বোঝার জন্য ত্রিকোণমিতি ও ক্যালকুলাস -এর ধারণা থাকা দরকার। আবার কোনো কোনোটি বেশ সহজ। যেমন গ্রেগরি-লিবনিৎজ ধারা।
এই ধারাটি লিখতে এ গণনা করতে সহজ হলেও এই থেকে এর মান কেন পাওয়া যাবে তা তাৎ‍ক্ষণিকভাবে বোধগম্য হওয়া কঠিন। এটি এতো ধীরে কেন্দ্রীভূত হয় যে, এর ৩০০টি পদ নিয়েও দশমিকের পর দুইঘর মান সঠিকভাবে পাওযা যায় না।
ইতিহাস
π এর ইতিহাস আর গণিতের উন্নতি সাধনের সামগ্রিক ইতিহাস প্রায় সমান্তরাল। বিভিন্ন লেখক পাই-এর ইতিহাসকে তিনভাগে ভাগ করেছেন – জ্যামিতি প্রয়োগের প্রাচীনকালের জ্যামিতি যুগ, সপ্তদশ শতকে ইউরোপে ক্যালকুলাস আবিস্কারের পর সনাতনি যুগ এবং কম্পিউটারের আবির্ভাবের পর কম্পিউটার যুগ।
জ্যামিতির যুগ
পরিধি ও ব্যাসের অনুপাত যে সব বৃত্তের জন্য সমান ও ৩ এর চাইতে বড় - এই সত্য প্রাচীন মিশরীয়, ব্যাবিলনীয়, ভারতীয় ও গ্রিক জ্যামিতজ্ঞদের জানা ছিল। সবচেয়ে পুরনো গণনার কথা জনা যাচ্ছে খ্রিস্টপূর্ব ১৯০০ সালে। এর মধ্যে রয়েছে ব্যাবিলনীয় (২৫/৮) ও মিশরীয়দের (২৫৬/৮১) মান প্রকৃত মানের ১ শতাংশের মধ্যে। ভারতীয় পুস্তক শতপথ ব্রাহ্মণে π -এর মান ৩৩৯/১০৮≈ ৩..৩১৯ হিসাবে উল্লেখ করা হয়েছে। খ্রিস্টপূর্ব ৬০০ সালে প্রকাশিত বুকস অব কিং-এ π -এর মান ৩ হিসাবে প্রস্তাব করা হয়েছে। আর্কিমিডিস (খ্রিস্টপূর্ব ২৮৭‌-২১২) প্রথম rigorously পাই-এর মান গণনা করেন। তিনি প্রথমে পাই মানের সীমা বের করলেন। বৃত্তের ভিতরে সুষম বহুভূজের পরিসীমা বের করে তিনি এই কাজটি সমাধা করেন। 350px|center
৯৬ বাহু বিশিষ্ট বহুভূজ একে তিনি দেখালেন ২২৩/৭১< π < ২২/৭ এই দুই-এর গড় নিয়ে পাই-এর একটি মান পাওয়া গেল ৩.১৪১৯। পরবর্তী শতকগুলোতে ভারত ও চীনে বেশ কাজ হয়েছ। মোটামুটি ৪৮০ সালে চীনা গণিতজ্ঞ জু চোঙ্গজি পাই‌ এর আসন্ন মান বের করলেন ৩৫৫/১১৩ এবং প্রমাণ করলেন ৩.১৪১৫৯২৬ < π < ৩.১৪১৫৯২৭, যা কিনা পরবর্তী ৯০০ বছর পর্যন্ত সবচেয়ে সঠিক হিসাবে বিবেচিত হয়েছে।
সনাতনী যুগ
দ্বিতীয় সহস্রাব্দ শুরুর আগে পাই এর মান দশমিকের পর ১০ ঘর পর্যন্ত জানা ছিল। পাই গবেষণার পরবর্তী উল্লেখযোগ্য অগ্রগতি ঘটে ক্যালকুলাস, বিশেষ করে অসীম ধারা আবিষ্কারের পর থেকে। অসীম ধারা থেকে বোঝা গেল বেশি বেশি পদ যোগ করে পাইর মান অধিকতর সূক্ষতায় বের করা যাবে। ১৪০০ সালের দিকে সংগমাগ্রামার মাধব প্রথম সেরকম ধারা খুঁজে পান।
এই ধারাটি এখন গ্রেগরি‌-লিবনিৎজ ধারা নামে পরিচিত কারণ সপ্তদশ শতকে এটি তাদের দ্বারা পুনঃ আবিস্কৃত হয়। দুঃখের বিষয় এর কেন্দ্রীভূততার হার খুবই ধীর। এমনকি আর্কিমিডিসের সমান সূক্ষতার জন্য প্রায় ৪০০০ পদের যোগফল নেওয়া দরকার হয়ে পড়ে। যাহোক সিরিজটিকে নিচের ধারায় রূপান্তরিত করে
মাধব π = ৩.১৪১৫৯২৬৫৩৫৯ বের করেন যা ১১ ঘর পর্যন্ত সঠিক। ১৪২৪ সালে ইরানের জ্যোতির্বিদ জামশিদ আল-কাশি ১৬ ঘর পর্যন্ত π-এর মান বের করলে মাধবের রেকর্ড ভেঙ্গে যায়।
জার্মান গণিতজ্ঞ লুডলফ ভন চিউলেন আর্কিমিডিসের পর প্রথম ইউরোপীয় হিসাবে পাই গণনায় শরীক হোন। তিনি জ্যামিতিক পদ্ধতিতে দশমিকের পর ৩২ ঘর পর্যন্ত সঠিকভাবে পাই গণনা করেন। এই গণনা করে তিনি এত বেশি আনন্দিত ও গর্বিত হোন যে, মৃত্যুর পর তার সমাধিতে সেটি উৎকীর্ণ করা হয়। এই সময়ে ইউরোপে ক্যালকুলাস, অসীম ধারার সমাধান ও জ্যামিতিক গুণন পদ্ধতির আবির্ভাব হয়। সেরকম প্রথম হলো ভিয়েতের সূত্র, যা তিনি ১৫৯৩ সালে আবিষ্কার করেন।।
আর একটি বিখ্যাত ফল হলো ১৬৫৫ সালে জন ওয়ালির সূত্রবদ্ধ ওয়ালির গুনফল
আইজ্যাক নিউটনও π -এর জন্য ধারা লিখেছেন এবং ১৫ ঘর পর্যন্ত মান বের করেছেন।
মাচিন-তুল্য সূত্র সমূহ কম্পিউটার আগমনের আগ পর্যন্ত পাই গণনায় সবচেয়ে সফল ছিল। সেরকম অনেক সূত্র তখন প্রচলিত ছিল। এমন একটি সূত্রের সাহায্যে ১৮৪৪ সালে জাকারিয়াস ডাসে মুখে মেখে ২০০ ঘর পর্যন্ত গণনা করে সবাইকে তাক লাগিয়ে দেন। ১৯ শতকে সবচেয়ে ভালো সাফল্য উইলিয়াম শাঙ্ক-এর. ১৫ বছরে তিনি দশমিকের পর ৭০৭ ঘর পর্যন্ত গণনা করেন। তবে পরে দেখা যায় সামান্য ভুলের জন্য ৫২৭ ঘর পর্যন্ত তার হিসাব সঠিক ছিল (এই ধরনের ভুল এড়ানোর জন্য এখন কমপক্ষে দুইভাবে গণনা করে দেখা হয় সঠিক আছে কি না)।
আঠারো শতকে তত্বীয় আগ্রগতি থেকে জানা গেল কেবল গাণিতিক গণনা করে পাই এর মান বের করা যাবে না।১৭৬১ সালে জোহান হেনরিক ল্যাম্বার্ট আবিষ্কার করলেন π একটি অমূলদ সংখ্যা। ১৭৯৪ সালে আর্দ্রে-মারি লেজেন্ড্রে আরো একধাপ অগ্রসর হয়ে দেখালেন π2 ও একটি অমূলদ সংখ্যা। ১৭৩৫ সালে বেসেলের সমস্যা সমাধান করে লিওনার্দ অয়েলার
আধুনিক ডিজিটাল যুগ
বিশ শতকে কম্পিউটারের উদ্ভাবনের পর π গণনায় নতুন জোয়ার আসে। জন ভন নিউম্যান ১৯৪৯ সালে ২০৩৭ ঘর পর্যন্ত গণনা করেন। এনিয়াক কম্পিউটারে এই গণনার জন্য মাত্র ৭০ ঘণ্টা সময় লেগেছিল। বিশ শতকের শুরুতে ভারতীয় গণিতবিদ শ্রীনিবাস রামানুজন π গণনার বেশ কটি নতুন সূত্র বের করেন। তার একটি বিখ্যাত সিরিজ হলো
যা কি না প্রতি পদে ১৪ ঘর করে মান বের করতে পারে।
পাইয়ের মান মুখস্থ করা
right|thumb|300px|right|সাম্প্রতিক সময়ে পাইয়ের মান মুখস্থ বলার রেকর্ড ক্রমেই উর্ধ্বগামী হচ্ছে।
কম্পিউটারে পাই গণনার বহু পূর্ব থেকেই পাইয়ের মান মুখস্থ করা কিছু কিছু মানুষের নেশার মতো ছিল। ২০০৬ সালে আকিরা হারাগুচি নামে এক অবসরপ্রাপ্ত জাপানি প্রকৌশলী দাবি করেন তিনি ১,০০,০০০ ঘর পর্যন্ত পাইয়ের মান বলতে পারেন। অবশ্য এ দাবি এখনো গিনেস ওয়ার্ল্ড রেকর্ডস কর্তৃক পরীক্ষিত হয়নি। গিনেসের স্বীকৃত পাইয়ের মান বলার পূর্বের রেকর্ড ছিল ৬৭,৮৯০ ঘর, যার অধিকারী চীনের লু চাও। তিনি ২৪ ঘণ্টা ৪ মিনিট সময় নিয়ে দশমিকের পর ৬৭,৮৯০ ঘর পর্যন্ত পাইয়ের মান শুদ্ধভাবে বলতে সক্ষম হন। সর্বশেষ গিনেস ওয়ার্ল্ড রেকর্ডস স্বীকৃত -এর মান মুখস্থ বলার রেকর্ডটি হলো ৭০,০০০ ঘর পর্যন্ত, যার অধিকারী হলেন রাজবীর মীনা। তিনি ২০১৫ সালের ২১ মার্চ ৯ ঘন্টা ২৭ মিনিটে ভারতে শুদ্ধভাবে বলতে সক্ষম হয়েছিলেন।
পাইয়ের মান মনে রাখার বেশ কিছু কৌশল আছে, এর মধ্যে সবচেয়ে জনপ্রিয় হলো পাই কবিতা (ইংরেজিতে: piem)। এই কবিতাগুলি এমন যে, এর প্রত্যেকটি শব্দের দৈর্ঘ্য (বর্ণে) পাইয়ের একেকটি অঙ্ক প্রকাশ করে।
গণিত ও বিজ্ঞানে ব্যবহার
গণিতের বিভিন্ন ক্ষেত্রে π ব্যবহৃত হয়। এমনকি বিশুদ্ধ ইউক্লিডীয় জ্যামিতির গণ্ডি পেরিয়ে পাই অন্য সব শাখাতে প্রবেশ করেছে।
জ্যামিতি ও ত্রিকোণমিতি
r ব্যাসার্ধ্য এবং d=2r ব্যাসবিশিষ্ট একটি বৃত্তের পরিধি হচ্ছে πd এবং তার ক্ষেত্রফল হল πr2। এছাড়া বৃত্তকে কেন্দ্র করে গড়ে ওঠা আরও বেশ কিছু আকৃতি ও গড়নের ক্ষেত্রফল ও আয়তন নির্ণয়ে পাই ব্যবহৃত হয়। এর মধ্যে রয়েছে উপবৃত্ত, গোলক, কোণ এবং টোরাস। একই সাথে পাই নির্দিষ্ট যোগজে পরিধি, ক্ষেত্রফল ও আয়তন প্রকাশের জন্য ব্যবহৃত হয়। বৃত্তের বিভিন্ন সজ্জার মাধ্যমেই সৃষ্ট পরিধি, ক্ষেত্রফল ও আয়তনই এখানে বিবেচ্য। যেমন, একটি একক চাকতির ক্ষেত্রফলের সমীকরণটি হচ্ছে: এবং right|thumb|200px|right|একটি "পাই প্লেট"। সমীকরণটি দ্বারা একক বৃত্তের পরিধির অর্ধেক নির্ণয় করা যায়। আরও জটিল সমীকরণ পাইয়ের সহায়তায় যোগজীকরণ করা যায়। তবে সেক্ষেত্রে সলিড্‌ অফ রিভলিউশন এর প্রয়োজন পড়ে।
ত্রিকোণমিতিক অপেক্ষকের একক বৃত্ত সংজ্ঞা থেকে জানা যায়, সাইন ও কোসাইন অপেক্ষকের পর্যায় হচ্ছে 2π। অর্থাৎ, সকল চলক x এবং সকল পূর্ণ সংখ্যা n এর জন্য sin(x) = sin(x + 2πn) এবং cos(x) = cos(x + 2πn)। কারণ, সকল পূর্ণ সংখ্যা n এর জন্য sin(0) = 0, sin(2πn) = 0। অন্যদিকে আবার, ১৮০° কোণ মানের দিক থেকে π রেডিয়ানের সমান। অন্য কথায় ১° = (π/১৮০) রেডিয়ান।
উচ্চতর বিশ্লেষণ ও সংখ্যা তত্ত্ব
thumb|233x233px জটিল বিশ্লেষণে পাই ধ্রুবকটি অনেক বেশি ব্যবহৃত হয়।
জনপ্রিয় সংস্কৃতিতে পাই
সম্ভবত পাইয়ের সহজবোধ্য সংজ্ঞার কারণেই পাই এর ধারণা, বিশেষ করে এর দশমিক প্রকাশ যে কোন গাণিতিক ধারণার চেয়ে বহুগুণ বেশি জনপ্রিয়। পাই গণিতবিদ ও সাধারণ মানুষ - সবার কাছেই দারুণ প্রিয়। পাইয়ের মান নির্ণয়ে অগ্রগতির খবর এবং এ নিয়ে লোকজনের উচ্ছ্বাস মিডিয়াতে হরদম খবর হয়।
মোঃ জোবায়ের মাহমুদ স্বচ্ছ
মোঃ জোবায়ের মাহমুদ স্বচ্ছ (জন্ম: ২ মার্চ, ২০০৩) যিনি স্বচ্ছ নামেই অধিক পরিচিত, একজন বাংলাদেশি অভিনেতা। ২০১৩ সালে ১০ বছর বয়সে কাজী মোরশেদ পরিচালিত একই বৃত্তে চলচ্চিত্রে নাম ভূমিকায় অভিনয়ের মাধ্যমে তিনি আলোচিত হন। তিনি শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কারসহ অন্যান্য পুরস্কার ও সম্মাননা পেয়েছেন।
প্রাথমিক ও শিক্ষাজীবন
স্বচ্ছ বাংলাদেশের খুলনার একটি মুসলিম পরিবারে ২০০৩ সালের ২ মার্চ জন্মগ্রহণ করেন।
দৌলগোবিন্দ মন্দির
ইতিহাস
এই মন্দিরের উৎপত্তি সম্বন্ধে প্রচলিত কাহিনী শুনা যায়৷ ইংরাজদের সময়ে শাসন পরিচালনার জন্য স্থানীয় কিছু অভিজাতসম্প্রদায়ের হাতে শাসনের কিছু দায়িত্ব অর্পিত করা হয়েছিল৷ এর নলবারী অঞ্চলে দেখাশুনার দায়িত্ব বর্তায় গর্গরাম বরুয়ার উপর৷ গর্গরাম বরুয়া ছিলেন পণ্ডিত আনন্দরাম বরুয়ার পিতা৷ গর্গরাম বরুয়া দেখাশুনার দায়িত্বে থাকার সময়ে একটি উল্লেখযোগ্য ঘটনা ঘটেছিল৷ বর্তমান রঙিয়া শহরের সীমায় অবস্থিত জাকারীয়া নামের একটি গাঁওয়ের কাছে সন্ধ্যাঝাড় নামের একটি অটব্য অরণ্য ছিল৷ সেই জাকারীয়া গাঁওয়ের এক ব্রাহ্মণর বাড়িতে এক কপিল বর্ণের গাই ছিল৷ গাইটি রোজ শেষ রাত্রে ডিঙির বন্ধন খুলে সন্ধ্যাঝাড় অরণ্যে গিয়ে একটি বিরিণা গাছের নিচে দাঁড়িয়ে দুধ ঢেলে পুনরায় গোয়ালে ফিরে আসত৷ সদরামীন বরুয়া এই কথা জানতে পেরে সেই রহস্য উদ্‌ঘাটন করার জন্য বিরিণা গাছটি থাকা স্থানে খননকাজ করান এবং সেখান থেকে একটি শ্রীকৃষ্ণর বিগ্রহ উদ্ধার হয়৷ সেই মূর্তি ভক্তি সহকারে শোভাযাত্রা করে এনে চন্দ্রভারতী পাহাড়ে স্থাপন করা হয়৷ সেখানে আগে থেকে শ্রীশ্রীঘনশ্যাম রায়েরও বিগ্রহ ছিল৷ তখন থেকে সেই বিগ্রহের সঙ্গে নতুন বিগ্রহেরও পূজা-সেবা শুরু হয়৷ ক্রমে দৌল এবং ফাকুবা উৎসবের দিন আগত হয়৷ সাথে সাথে পূজারীর চিন্তা হ'ল কোন বিগ্রহকে দৌলে তুলবেন৷ অবশেষে পূজারী বিগ্রহের সামনে প্রণিপাত করে জানান যে, যে বিগ্রহ দৌলে চাপবেন তিনি যেন চার আঙুল অগ্রসর হয়ে প্রমাণ দেখান৷ পরদিন পূজারী দেখেন যে, নতুন আনা বিগ্রহটি চার আঙুল অগ্রসর হয়ে আছে৷ এমন ঘটনায় পূজারীর মন শান্ত হয়৷ এর পরে যথারীতি নতুন বিগ্রহকে দৌলে স্থাপন করা হ'ল এবং তখন থেকে এই বিগ্রহ দৌল গোবিন্দ নামে পরিচিত হয়ে ওঠে৷
গুরুত্ব
মন্দিরটি ফেব্রুয়ারি-মার্চ মাসে হোলি উদযাপনের জন্য পরিচিত। স্থানীয় লোকেরা পাঁচ দিন ধরে বিভিন্ন কর্মসূচির মাধ্যমে হোলি পালন করে এবং প্রায় পাঁচ হাজার তীর্থযাত্রী এই সময়ে মন্দির প্রাঙ্গণে সমবেত হন। এই সময়ে গুয়াহাটি থেকে রাজাদুয়ার পর্যন্ত মন্দিরের জন্য বিশেষ ফেরি পরিষেবা উপলব্ধ।
দৌল গোবিন্দ মন্দিরের দৈনন্দিন কার্যক্রম শুরু হয় সকাল সাতটায় দরজা খোলার মাধ্যমে। পুরোহিত মূর্তিকে স্নান করান এবং তারপর অর্চনা করেন। এর এক ঘণ্টা পর থেকে পূজারীরা আসতে শুরু করে, যা দিনের শেষ পর্যন্ত চলতে থাকে। এর মধ্যে, বিকেলে মন্দির বন্ধ থাকে। সন্ধ্যায় ভক্তিমূলক গান বা 'কীর্তন' গেয়ে আরতি করা হয়। প্রসাদ তারপর ভোগা ভক্তদের মধ্যে খোলা হলের মধ্যে বিতরণ করা হয়, প্রতিদিন দুপুরের সময়। ভক্তদের একটি ভাল সংখ্যক লোক লালসা সহ বা ছাড়াই তাদের পক্ষ থেকে ভোগ এবং থাগি (সারাই) দেওয়ার জন্য মন্দির পরিচালনায় অবদান রাখে। এই ধরনের ভক্তরা কাউন্টার থেকে বাড়িতে নেওয়ার জন্য কিছু পরিমাণ ভোগা পান।
মন্দিরের কার্যসূচী
ফাল্গুন-চৈত্র মাসে কয়েকটি কার্যসূচীর মাধ্যমে এখানে দৌল উৎসব পালন করা হয়৷ এছাড়া, দৈনিক অগণন ভক্তের আনা পূজা এবং তাদের মধ্যে ভোগের প্রসাদ বিতরণ দৌল গোবিন্দ মন্দিরের লক্ষণীয় বৈশিষ্ট্য৷
আচার্য জগদীশচন্দ্র বসু রোড উড়ালপুল
এ জে সি বসু রোড উড়ালপুল হল কলকাতার অন্যতম একটি গুরুত্বপূর্ণ উড়ালপুল। এই উড়ালপুলটি ২০০৩-এর অগস্ট মাসে চালু হয় আড়াই কিলোমিটার দীর্ঘ এ জে সি বসু রোড উড়ালপুল। উড়ালপুল নির্মানে খরচ হয়েছিল ₹ ১৩৯ কোটি টাকা। শুরুতেই ঠিক হয়, এই উড়ালপুলের মাঝ পথে একটি ‘র্যাম্প’ তৈরি হবে। তদারকি সংস্থা ‘হুগলি রিভার ব্রিজ কমিশনার্স’ (এইচআরবিসি)- জানিয়েছে, "তখন বিভিন্ন সমস্যার দরুণ জাপানি লগ্নি-সংস্থার সঙ্গে আলোচনার পরে এই র্যাম্প এবং পরিকল্পিত আরও দু’টি উড়ালপুলের প্রস্তাব কার্যকর না করার সিদ্ধান্ত হয়। বিভিন্ন বিষয় খতিয়ে দেখে ২০০৮ সালে ফের এ জে সি বসু রোড উড়ালপুলের র্যাম্প তৈরির সিদ্ধান্ত হয়।" খরচ ধার্য হয় ₹১৮ কোটি টাকা।
সম্প্রসারণ
৪২৫ মিটার দীর্ঘ এই ‘র'যাম্প'-এর কাজ শুরু ২০০৮ সালের শেষ ভাগে, কথা ছিল দেড় বছরে এই কাজ শেষ হবে। কিন্তু সেই সময় বেড়ে গিয়ে দাঁড়িয়েছে প্রায় চার বছরে। ২০১২ সালে দূর্গা পুজোর আগেই খুলে দেওয়া হচ্ছে আচার্য জগদীশচন্দ্র বসু রোডের উড়ালপুলের ‘র্যাম্প’। কাজে দেরির জন্য প্রকল্প-ব্যয় নির্ধারিত পরিমাণের চেয়ে বেড়ে দাঁড়াচ্ছে ১০ কোটি টাকার উপরে।
বর্তমানে একটি নতুন র্যাম্প নির্মান চলছে পরমা উড়ালপুল-এর সঙ্গে এ জে সি বসু রোড উড়ালপুলকে যুক্ত করতে।
পুরনো দিনের আলোকচিত্রশিল্প
পুরানো দিনের আলোকচিত্রশিল্প, প্রাচীন এবং বিনোদন আলোকচিত্রশিল্প নামেও পরিচিত, অথবা নতুনত্ব আলোকচিত্রশিল্প। কিছু স্টুডিও এই ঘরানা, উৎসব এবং ঐতিহাসিক পুনঃপ্রণয়ন অনুষ্ঠানে তাদের বাণিজ্য চালায়। এটি বিনোদন পার্ক এবং অন্যান্য পর্যটন গন্তব্যে জনপ্রিয়।এই পুরানো সময়ের আলোকচিত্রশিল্প স্টুডিওগুলির অনেকগুলি ঐতিহাসিক শহরগুলিতে অবস্থিত যা স্বাভাবিকভাবেই দর্শনার্থীদের অতীতের যুগে লোকেরা কীভাবে বাস করত তা অনুভব করতে পরিদর্শন করে।
পশ্চিম গঙ্গ রাজবংশ
বাদামির চালুক্য রাজবংশের উত্থানের পরে, গঙ্গরা চালুক্য আধিপত্য গ্রহণ করে এবং কাঞ্চির পল্লবদের বিরুদ্ধে তাদের আধিপত্যের জন্য লড়াই করে। ৭৫৩ খ্রিস্টাব্দে দাক্ষিণাত্যের প্রভাবশালী শক্তি হিসাবে মান্যক্ষেতের রাষ্ট্রকূটরা চালুক্যদের প্রতিস্থাপন করেছিল। স্বায়ত্তশাসনের জন্য এক শতাব্দীর সংগ্রামের পরে, পশ্চিম গঙ্গরা অবশেষে রাষ্ট্রকুট আধিপত্য গ্রহণ করে এবং তাদের শত্রু, তাঞ্জাভুরের চোল রাজবংশের বিরুদ্ধে সফলভাবে লড়াই করে।  দশম শতাব্দীর শেষের দিকে, তুঙ্গভদ্রা নদীর উত্তরে, রাষ্ট্রকুটদের পরিবর্তে উদীয়মান পশ্চিম চালুক্য সাম্রাজ্য এবং চোল রাজবংশ কাবেরী নদীর দক্ষিণে নতুন ক্ষমতা  প্রত্যক্ষ করে। ১০০০ সালের দিকে চোলদের দ্বারা পশ্চিম গঙ্গার পরাজয়ের ফলে এই অঞ্চলের উপর গঙ্গ রাজবংশের প্রভাবের অবসান ঘটে। আঞ্চলিকভাবে একটি ছোট রাজ্য হলেও আধুনিক দক্ষিণ কর্ণাটক অঞ্চলের রাজনীতি, সংস্কৃতি এবং সাহিত্যে পশ্চিম গঙ্গার অবদান গুরুত্বপূর্ণ বলে বিবেচিত হয়। পশ্চিম গঙ্গার রাজারা সমস্ত ধর্মের প্রতি দয়ালু সহনশীলতা দেখিয়েছিলেন তবে জৈন ধর্মের প্রতি তাদের পৃষ্ঠপোষকতার জন্য সর্বাধিক বিখ্যাত, যার ফলে শ্রাবণবেলগোলা এবং কম্বডহল্লির মতো স্থানে স্মৃতিস্তম্ভ নির্মাণ করা হয়েছিল। এই রাজবংশের রাজারা চারুকলাকে উত্সাহিত করেছিলেন যার কারণে কন্নড় এবং সংস্কৃত সাহিত্যের বিকাশ ঘটেছিল। ৯৭৮ খ্রিষ্টাব্দের চাভুন্দরায় পুরাণ কন্নড় গদ্যের একটি গুরুত্বপূর্ণ রচনা। ধর্ম থেকে শুরু করে হাতি রক্ষণাবেক্ষণ পর্যন্ত বিভিন্ন বিষয়ে অনেক ক্লাসিক লেখা হয়েছিল।
ইতিহাস
পশ্চিম গঙ্গ রাজবংশের প্রতিষ্ঠাতাদের পূর্বপুরুষদের (চতুর্থ শতাব্দীর আগে) সম্পর্কে একাধিক তত্ত্ব প্রস্তাব করা হয়েছে। কিছু পৌরাণিক বিবরণ উত্তর ভারতীয় উত্সকে নির্দেশ করে, যেখানে এপিগ্রাফির উপর ভিত্তি করে তত্ত্বগুলি দক্ষিণ ভারতীয় উত্সের পরামর্শ দেয়। কিছু রেকর্ড অনুসারে, পশ্চিম গঙ্গরা কানভায়না গোত্রের ছিল এবং তাদের বংশের সন্ধান পাওয়া যায় সৌর রাজবংশের ইক্ষ্বাকুদের সাথে।  ঐতিহাসিকরা যারা দক্ষিণের উৎপত্তির প্রস্তাব করেন তারা আরও বিতর্ক করেছেন যে গোত্রের প্রাথমিক ক্ষুদ্র প্রধানরা (ক্ষমতায় আসার আগে) আধুনিক কর্ণাটকের দক্ষিণ জেলাগুলির অধিবাসী ছিলেন কিনা, আধুনিক তামিলনাড়ুর কঙ্গু নাড়ু; অথবা আধুনিক অন্ধ্রপ্রদেশের দক্ষিণাঞ্চলীয় জেলাসমূহ।  এই অঞ্চলগুলি দক্ষিণ ডেকানের একটি অঞ্চল জুড়ে রয়েছে যেখানে তিনটি আধুনিক রাজ্য ভৌগোলিকভাবে একীভূত হয়েছে। এটি তাত্ত্বিকভাবে বলা হয় যে গঙ্গারা ৩৫০ সালের আগে উত্তরের রাজা সমুদ্র গুপ্তকর্তৃক দক্ষিণ ভারতে আগ্রাসনের ফলে সৃষ্ট বিভ্রান্তির সুযোগ নিয়ে ছিল এবং নিজেদের জন্য একটি রাজ্য তৈরি করেছিল।
মস্তফাপুর ইউনিয়ন
মস্তফাপুর ইউনিয়ন বাংলাদেশের ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৫টি গ্রাম নিয়ে গঠিত।
ভৌগোলিক উপাত্ত
মস্তফাপুর ইউনিয়নের মোট আয়তন ৪,৪১২ একর বা ১৭.৮৬ বর্গ কিলোমিটার। গ্রামের সংখ্যা ১৫টি। ঘরবাড়ির সংখ্যা ৫,০১০টি। এই ইউনিয়নের মধ্য দিয়ে বয়ে গেছে কুমার নদী।
২০১১ সালের হিসেব অনুযায়ী এ ইউনিয়নে ১১.১৭ কিলোমিটার পাকারাস্তা ও ৩৩.৯৪ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৭টি এবং মন্দিরের সংখ্যা ৫টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী মস্তফাপুর ইউনিয়নের ৫,০১০টি পরিবারে মোট জনসংখ্যা ২৩,৭৭৮ জন এবং প্রতি বর্গ কিলোমিটারে ১৩০০ জন লোক বাস করে। এদের মধ্যে ১১,৯৮৩ জন পুরুষ ও ১১,৭৬৫ জন মহিলা এবং লিঙ্গ অনুপাত ১০২। মুসলিম ধর্মালম্বী ২১,২৯৮ জন, হিন্দু ধর্মালম্বী ২৪২৮ জন, খ্রিস্টান ধর্মালম্বী ১০ জন ও বৌদ্ধ ধর্মালম্বী ১২ জন।
শিক্ষা
২০১১ সালের হিসেব অনুযায়ী মস্তফাপুর ইউনিয়নের সাক্ষরতার হার ৪১.১% (পুরুষ ৪৪.০%, মহিলা-৩৮.৩%)। এ ইউনিয়নে ১টি কলেজ, ২টি মাধ্যমিক বিদ্যালয়, ১টি মাদ্রাসা, ১৫টি সরকারি প্রাথমিক বিদ্যালয় এবং ৩টি কিন্ডার গার্টেন স্কুল রয়েছে।
উল্লেখযোগ্য স্থান
পর্বতের বাগান - মস্তফাপুর -খৈয়ারভাঙ্গা -খাগছাড়া-চতুরপাড়া - ও বড় মেহের
ইলেকট্রোকার্ডিওগ্রাফি
thumb|327x327px|একজন ২৬ বছর বয়সী পুরুষের ১২-লিড ইকেজি ইলেকট্রোকার্ডিওগ্রাফি বা ইসিজি (electrocardiography;) হলো একটি হৃৎপিণ্ডের রোগ শনাক্তকরণ পদ্ধতি যাতে মানব দেহের হৃৎপিণ্ডের কার্যকলাপ কার্ডিওগ্রাফের সাহায্যে ইলেক্ট্রনিক উপায়ে নিরূপণ ও ধারণ করা হয়। কার্ডিওগ্রাফ মানব দেহের উপরিতলের বৈদ্যুতিক বিভব পরিমাপ করে এবং কিছু সময়ের জন্য হৃৎপিণ্ডের পেশীসমূহের কার্যকলাপ সংশ্লিষ্ট বৈদ্যুতিক প্রবাহের একটি ধারাবাহিক রেকর্ড ধারণ করে। স্বাভাবিক হৃৎপিন্ডের সঙ্গে পরীক্ষাধীন হৃৎপিণ্ডের প্রাপ্ত রেকর্ড তুলনা করে কোন অস্বাভাবিকতা থাকলে তা নিরূপণ করা হয়। এই রেকর্ড একটি গ্রাফ আকারে পাওয়া যায়।
জার্মান ইলেকট্রোকার্ডিওগ্রাম থেকে ইকেজি বা ইসিজি নাম আসে।
চন্দ্রিমা ভট্টাচার্য
চন্দ্রিমা ভট্টাচার্য হলেন পশ্চিমবঙ্গ মন্ত্রী পরিষদে আইন, জুডিশিয়াল বিষয়ক ও স্বাস্থ্য মন্ত্রী। চন্দ্রিমা ভট্টাচার্য জানুয়ারী 2012 সালে মন্ত্রণালয়ের প্রথম রদবদল একটি মন্ত্রী হিসাবে অভিষিক্ত করা হয়, মমতা ব্যানার্জী মুখ্যমন্ত্রী দায়িত্ব গ্রহণ করেন পরে. তিনি অক্টোবর 2012 সালে জুনিয়র আইনমন্ত্রী করা হয়।তিনি একটি মন্ত্রী হিসেবে উন্নীত নভেম্বর 2012 সালে আইন এবং বিচার বিভাগের স্বাধীন চার্জ দেওয়া হয়।
তিনি ঝুলিতে B.Com এবং করব.বি. ডিগ্রী. তিনি ছিলেন একজন ধার্মিক অ্যাডভোকেট কলকাতা হাইকোর্ট পর্যন্ত 2011 সালের নির্বাচনে.
She had been elected a Member of the Legislative Assembly on a All India Trinamool Congress ticket from Dum Dum Uttar (Vidhan Sabha constituency) in 2011.
সিনা ওয়েইবো
সিনা ওয়েইবো (ন্যাসড্যাক: WB) একটি চীনা মাইক্রোব্লগিং (ওয়েইবো) ওয়েবসাইট। এটি চীনের সবচেয়ে জনপ্রিয় সামাজিক মিডিয়া সাইট, চীনে ৩০%  এর বেশি ইন্টারনেট ব্যবহারকারীরা এটি ব্যবহার করেন। এটি ইন্টারনেট বাজারে চালু অনুরূপ মিডিয়া সাইট মার্কিন যুক্তরাষ্ট্রে র' টুইটারে র সমতুল্য। ১৪ আগস্ট ২০০৯ এটা সিনা কর্পোরেশন দ্বারা চালু করা হয়েছিল এবং ডিসেম্বর ২০১২ সালের হিসাব অনুসারে   এটি  ৫০ কোটি ৩০ লক্ষ নিবন্ধিত ব্যবহারকারী ব্যবহার করেন।  ২০১৫ সালের তৃতীয় ত্রৈমাসিক নাগাদ, সিনা ওয়েইবোর  গ্রাহক সংখ্যা বেড়ে ২২ কোটি ২০ লক্ষ  এবং দৈনন্দিন ব্যবহারকারী সংখ্যা ১০ কোটি হয়। সিনা ওয়েইবোতে প্রতি দিন প্রায় ১০ কোটি বার্তা পোস্ট করা হয়।
মার্চ ২০১৪ সালে, সিনা কর্পোরেশন ওয়েইবো একটি পৃথক সত্তা হিসাবে ঘোষণা করে, প্রতীক ডব্লিউবি'র অধীনে একটি আইপিও দায়ের করে।
বৈশিষ্ট্য
সিনা ওয়েইবো টুইটারের থেকে অনেকগুলি বৈশিষ্ট্য প্রয়োগ করে। একজন ব্যবহারকারী ১৪০টি  অক্ষর সীমা-র সাথে পোস্ট করতে পারে -@ইউজারনাম" বিন্যাস ব্যবহার করে অন্য লোকেদের সাথে  কথা বলতে পারে অথবা উল্লেখ করতে পারে। "#হ্যাশনাম# বিন্যাসে  হ্যাশট্যাগ যোগ করতে পারে। অন্যদের পোস্ট নিজের সময়রেখাতে উপস্থিত করতে, অন্যান্য ব্যবহারকারীদের অনুসরণ করতে, টুইটারের "আর টি@ ইউজারনেম"   পুনঃটুইট ফাংশনের মতো "//@ইউজারনেম" দিয়ে পুনরায় পোস্ট করতে পারেন, প্রিয় তালিকার জন্য  পোস্ট নির্বাচন করতে পারেন, ব্যবহারকারী যদি একজন সেলিব্রিটি হন অ্যাকাউন্ট যাচাই করতে পারেন। ইউআরএলগুলি স্বয়ংক্রিয়ভাবে টুইটার এর t.co মত ডোমেইন নাম t.cn ব্যবহারে সংক্ষিপ্ত হয়। অফিসিয়াল এবং থার্ড পার্টি অ্যাপ্লিকেশন ব্যবহারকারীরা, অন্যান্য ওয়েবসাইট বা প্ল্যাটফর্মে সিনা ওয়েইবো অ্যাক্সেস করতে সক্ষম। জানুয়ারি ২০১৬তে, সিনা ওয়েইবো কোনও মূল পোস্টের জন্য ১৪০-অক্ষরের সীমা সরিয়ে ফেলার সিদ্ধান্ত নেয় এবং ব্যবহারকারীদের দ্বারা ২০০০ অক্ষর পর্যন্ত পোস্ট করার অনুমতি দেওয়া হয়, যদিও ১৪০-অক্ষর সীমা, মন্তব্য এবং পুনঃপোস্টের ক্ষেত্রে তখনো প্রযোজ্য ছিল ।
চীনা লিপির মধ্যে ফাঁকের অভাবের জন্য একটি বন্ধ ট্যাগ অপরিহার্য্য হওয়ায়, হ্যাশট্যাগগুলি সামান্য তফাত, একটি ডবল হ্যাশট্যাগ "# হ্যাশনাম" পদ্ধতি ব্যবহার করা হয়।
উপরন্তু, ব্যবহারকারীরা গ্রাফিকাল ইমোশান সন্নিবেশ করতে পারেন বা নিজের ছবি, সঙ্গীত, ভিডিও ফাইলগুলি প্রতিটি পোস্টে সংযুক্ত করতে পারবেন। একটি পোস্টে মন্তব্য, পোস্টের নিচে একটি তালিকা হিসাবে দেখানো যেতে পারে, মন্তব্যকারী নির্ধারন করতে পারেন যে মন্তব্যকারীর নিজের পৃষ্ঠাতে সম্পূর্ণ মূল পোস্ট উদ্ধৃত করে মন্তব্য পুনরায় পোস্ট করবেন কিনা।
প্রতিপাদন
সিনা ওয়েইবোর একটি সনাক্তকরণ নীতি আছে। এটি টুইটারের যাচাইকৃত অ্যাকাউন্টের মতো, যা বিখ্যাত ব্যক্তি, সংগঠন এবং তাঁর পরিচয় যাচাই করতে পারে। একজন ব্যবহারকারী যখন ইন্টারনেটে যাচাইয়ের মাধ্যমে ক্লিয়ারেন্স পায় তখন একটি রঙিন ভি তাদের ব্যবহারকারীর নাম যুক্ত হয়। ব্যক্তির জন্য একটি কমলা ভি, সংস্থা এবং কোম্পানীর জন্য একটি নীল ভি। এছাড়াও যাচাইকরণটি দেখানোর জন্য একটি গ্রাফ এবং তার ব্যবহারকারী পৃষ্ঠায় একটি ঘোষণাপত্র রয়েছে। বিভিন্ন ধরনের যাচাইকরণ রয়েছে: ব্যক্তিগত যাচাইকরণ, কলেজ যাচাইকরণ, প্রতিষ্ঠানের যাচাইকরণ, অফিসিয়াল অ্যাকাউন্টের জন্য যাচাইকরণ (সরকারি বিভাগ, সোশ্যাল মিডিয়া প্ল্যাটফর্ম এবং বিখ্যাত কোম্পানীর অ্যাকাউন্ট) ওয়েইবো মাস্টার (মানুষ তাদের ফোন নম্বর এবং তাদের অনুগামীদের সাথে অ্যাকাউন্ট সযুক্ত করে)। যখন মাইক্রোব্লগগুলির সংখ্যা একটি থ্রেশহোল্ড পৌঁছেছে, ব্যবহারকারীরা "ওয়েইবো মাস্টার" এর যাচাইয়ের জন্য আবেদন করতে পারেন।
সবচেয়ে জনপ্রিয় অ্যাকাউন্ট (ব্যক্তি)
সেপ্টেম্বর ২০১৭র হিসাবে, নিম্নলিখিত সবচেয়ে জনপ্রিয় দশ ব্যক্তি পরিচালিত অ্যাকাউন্ট (নাম বন্ধনীর মধ্যে) এবং অনুগামীদের সংখ্যা:
উজ্জ্বল (অভিনেতা)
আশরাফ উদ্দিন আহমেদ, (উজ্জ্বল নামে পরিচিত; জন্ম ২৮ এপ্রিল ১৯৪৬) একজন বাংলাদেশি চলচ্চিত্র অভিনেতা, প্রযোজক ও পরিচালক। সুভাষ দত্ত পরিচালিত বিনিময় চলচ্চিত্রের মাধ্যমে তিনি চলচ্চিত্রাঙ্গণে প্রবেশ করেন। তিনি প্রায় শতাধিক ছবিতে অভিনয় করেছেন। তার অভিনীত উল্লেখযোগ্য চলচ্চিত্রসমূহ হল অরুণোদয়ের অগ্নিসাক্ষী, ইয়ে করে বিয়ে, নালিশ, নসিব, উসিলা, নিজেকে হারিয়ে খুঁজি। তার পরিচালিত চলচ্চিত্রসমূহ হল শক্তি পরীক্ষা, তীব্র প্রতিবাদ, ও পাপের শাস্তি।
প্রাথমিক জীবন
উজ্জ্বলের আসল নাম আশরাফ উদ্দিন আহমেদ। তিনি ১৯৪৬ সালের ২৮ এপ্রিল তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) পাবনা জেলার শাহজাদপুরের জন্তিহার গ্রামে জন্মগ্রহণ করেন। তিনি ১৯৭০ সালে আন্তর্জাতিক সম্পর্ক বিভাগে এমএ পাস করেন ঢাকা বিশ্ববিদ্যালয় থেকে। ১৯৬৭-৬৯ সালের দিকে ঢাকা বিশ্ববিদ্যালয়ের এসএম হলে থাকাকালীন বিশ্ববিদ্যালয়ের নাটকে বা টিএসসিতে অনুষ্ঠিত নাটকে নায়কের ভুমিকায় অভিনয় করতেন আর সুজাতা বা রুবিনা ছিল তার সহ-শিল্পী।
কর্মজীবন
উজ্জ্বল ১৯৬৭ থেকে ১৯৬৯ সাল পর্যন্ত নিয়মিত নাটক করতেন ঢাকা টেলিভিশনে। নাটকের অভিনয় দেখে প্রযোজকেরা তাকে চলচ্চিত্রে নেওয়ার আগ্রহ দেখায়। এরপর ১৯৭০ সালে সুভাষ দত্ত পরিচালিত বিনিময় চলচ্চিত্রের মাধ্যমে চলচ্চিত্রাঙ্গণে প্রবেশ করেন। প্রথম চলচ্চিত্রে তার বিপরীতে অভিনয় করেন কবরী। এরপর ১৯৭২ সালে তিনি ইউসুফ জহির পরিচালিত হাস্যরসাত্মক-নাট্যধর্মী ইয়ে করে বিয়ে ছবিতে বুলবুল আহমেদ ও ববিতার সাথে অভিনয় করেন। একই বছর সুভাষ দত্ত পরিচালিত বাংলাদেশের স্বাধীনতা যুদ্ধভিত্তিক অরুণোদয়ের অগ্নিসাক্ষী চলচ্চিত্রে অভিনয় করেন।
আশির দশকের শেষের দিকে মমতাজ আলী পরিচালিত নসিব চলচ্চিত্রে তিনি খলচরিত্রে অভিনয় করেন। ছবিটিতে তার অভিনয় সমাদৃত হয়।
উজ্জ্বল এক সময় চলচ্চিত্র প্রযোজক পরিবেশক সমিতির সাধারণ সম্পাদকও ছিলেন। উজ্জ্বল ফিল্মস লিমিটেড নামে তার একটি প্রযোজনা সংস্থা রয়েছে।
রাজনৈতিক জীবন
বিএনপির প্রতিষ্ঠালগ্ন থেকেই উজ্জ্বল দলটিকে সমর্থন দিয়ে আসছেন এবং দলের কর্মকাণ্ডে সক্রিয় অংশগ্রহণও করেছেন। তিনি জাসাসের কেন্দ্রীয় কমিটির সিনিয়র সহসভাপতি হিসেবেও দায়িত্ব পালন করেন।
রঙ্গিয়া রেলওয়ে বিভাগ
রঙ্গিয়া রেলওয়ে বিভাগ ভারতীয় রেলওয়ের উত্তর-পূর্ব সীমান্ত রেলওয়ে জোনের অধীনে থাকা পাঁচটি রেলওয়ে বিভাগের একটি। এই রেলওয়ে বিভাগটি ১ এপ্রিল ২০০৩ সালে আলিপুরদুয়ার রেলওয়ে বিভাগ থেকে গঠিত হয়েছিল এবং এর সদর দপ্তর ভারতের আসাম রাজ্যের রাঙ্গিয়াতে অবস্থিত।
কটিহার রেলওয়ে বিভাগ, লামডিং রেলওয়ে বিভাগ, তিনসুকিয়া রেলওয়ে বিভাগ এবং আলিপুরদুয়ার রেলওয়ে বিভাগ হল NFR জোনের অধীনে অন্য চারটি রেলওয়ে বিভাগ যার সদর দপ্তর মালিগাঁও, গুয়াহাটিতে রয়েছে।
রেলওয়ে স্টেশন এবং শহরের তালিকা
তালিকায় রাঙ্গিয়া রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।
ক্যারল কেইন
প্রারম্ভিক জীবন
কেইন ১৯৫২ সালের ১৮ই জুন ওহাইওর ক্লিভল্যান্ডে জন্মগ্রহণ করেন। তার পিতা মাইকেল কেইন একজন স্থপতি এবং মাতা জয় একজন জ্যাজ গায়িকা, শিক্ষক, নৃত্যশিল্পী ও পিয়ানো বাদক। তার পরিবার ইহুদি ধর্মাবলম্বী। তার পিতামহ-পিতামহী ও মাতামহ-মাতামহীরা রাশিয়া থেকে মার্কিন যুক্তরাষ্ট্রে আসেন। তার যখন ১২ বছর বয়স, তখন তার পিতামাতার বিবাহবিচ্ছেদ হয়।
ভাবনগর রাজ্য
ইতিহাস
ভাবনগরের মূল শাসকরা প্রাচীন ভারতের মারোয়ার অঞ্চলের গোহিল রাজপুত বংশের সূর্যবংশী গোত্রের সদস্য। গোত্রটি মারোয়ার অঞ্চলে অন্যান্য গোত্রের সাথে প্রতিদ্বন্দ্বে লিপ্ত ছিল। ১২৬০-এর দিকে গোহিলরা এই প্রতিদ্বন্দ্বিতা কমাতে মারোয়ার হতে গুজরাতে সৈকত তটের নিকটে গমন করে সেজাকপুর, উর্মলা ও সিহর শহরের গোড়াপত্তন করে।
১৭২২ -১৭২৩ সালে খান্তাজি কাদানী ও পিলাজী গায়কওয়াদের সেনাবাহিনী সিহর আক্রমণ করার চেষ্টা করেন কিন্তু মহারাজা ভবসিনহজি গোহিল তাদের প্রতিহত করেন, তাড়িয়ে দেন। যুদ্ধের পরে ভবসিনহজি বুঝতে পেরেছিলেন যে সিহরের অবস্থানের কারণে বারবার শত্ররা আক্রমণ করছে। ১৭২৩ সালে তিনি সিহর থেকে ২০ কিলোমিটার দূরে ভাদভা গ্রামের কাছে নতুন শহর স্থাপন করেন এবং নিজের নামে এই শহরের নাম 'ভাবনগর' রাখেন। সামুদ্রিক বাণিজ্যের কৌশলগত সম্ভাবনার কারণে ভাবনগরের অবস্থান বেশ সাবধানতার সাথে নির্বাচন করা হয়েছিল। স্বভাবতই, ভাবনগর শহরটি রাজ্যের রাজধানী হয়ে ওঠে। বৃটিশ শাসন শুরুর পর ১৮০৭ সালে  ভাবনগর ব্রিটিশদের আশ্রিত রাজ্যে পরিণত হয়েছিল।
ভাবনগরের পুরানো শহরটি একটি দুর্গপ্রাকার শহর ছিল, দূর্গের ফাটকগুলি গুরুত্বপূর্ণ আঞ্চলিক শহরগুলিে যাত্রাপথের সাথে যুক্ত ছিল। প্রায় দুই শতাব্দীরও বেশি সময়ের জন্য মোজাম্বিক, জানজিবার, সিঙ্গাপুর এবং পারস্য উপসাগরের সাথে পণ্য বাণিজ্যের প্রধান বন্দর শহর ছিল।